[{"text_idx": "#000005", "text": "Cynhaliodd 37 o fechgyn ifanc a rhai yn eu harddegau o bob rhan o Orllewin Cymru eu cyngerdd cyhoeddus cyntaf fel Only Boys Aloud ym Mharc Gwyliau Bluestone yn Sir Benfro ar y penwythnos."}, {"text_idx": "#000006", "text": "Bu\u2019r co\u0302r yn ymarfer yn ddwys ac mewn amgylchiadau anodd yn ystod y pandemig i gyrraedd eu perfformiad cyhoeddus cyntaf, a gynhaliwyd yn y Serendome gerbron y gwesteion a oedd yn aros yn y parc gwyliau ddydd Sul."}, {"text_idx": "#000008", "text": "Ffurfiwyd y co\u0302r fel rhan o brosiect gan Elusen Aloud i helpu bechgyn ifanc a rhai yn eu harddegau o Orllewin Cymru i adeiladu eu hyder, gwella eu llesiant a hybu eu hunan-barch a\u2019u dyheadau drwy ganu."}, {"text_idx": "#000009", "text": "Mae\u2019n cynnig ymarferion wythnosol am ddim i fechgyn a dynion ifanc rhwng 11 a 19 oed o unrhyw gefndir a gallu. Mae\u2019n dilyn llwyddiant gwaith yr elusen yn Ne-ddwyrain Cymru lle cafodd ei lansio yn 2010."}, {"text_idx": "#000010", "text": "Ym mis Ebrill, cynhaliodd y co\u0302r ei ymarfer llawn cyntaf gyda\u2019i gilydd yn Bluestone. Bydd y cyfranogwyr hefyd yn cymryd rhan yng Nghyngherddau Elusen Aloud, sy\u2019n cael eu cynnal yng Nghaerdydd ar ddydd Sul 3ydd Gorffennaf ac yn y Rhyl ar 17eg Gorffennaf lle byddan nhw\u2019n ymuno a\u0302 chorau Only Boys Aloud o\u2019r holl ranbarthau."}, {"text_idx": "#000012", "text": "\u201cRoedd eu perfformiad fel co\u0302r llawn ddydd Sul yn tystio i\u2019w gwaith caled a\u2019u dawn. Roedd nifer ohonyn nhw heb ganu erioed o\u2019r blaen, felly roedd sefyll gerbron cynulleidfa fyw yn y Serendome yn Bluestone yn naid sylweddol o\u2019r ymarferion. Da iawn i bob un ohonyn nhw. Rydyn ni\u2019n falch iawn ein bod ni wedi gallu eu cefnogi ar y daith yma.\u201d"}, {"text_idx": "#000014", "text": "\u201cRwy wedi bod yn dyst i daith pob un o\u2019r bechgyn yma ers iddyn nhw ymuno a\u0302\u2019u corau unigol yn o\u0302l yn yr hydref ac rwy wedi gweld, drosof fy hun, yr effaith gadarnhaol mae bod yn rhan o OBA wedi\u2019i chael ar bob unigolyn. Roedden nhw\u2019n dangos hyder mawr a llawenydd pur wrth iddyn nhw berfformio yn Bluestone ac rwy\u2019n edrych ymlaen yn eiddgar i\u2019w gweld yn ymuno ag OBA y De a\u2019r Gogledd ddydd Sul i berfformio yn Neuadd Dewi Sant. Rwy mor falch ohonyn nhw i gyd ac yn gobeithio eu bod yn teimlo\u2019r un mor falch ohonyn nhw eu hunain.\u201d"}, {"text_idx": "#000017", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000018", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}, {"text_idx": "#000020", "text": "Byddwch ymysg y cyntaf i glywed am ddigwyddiadau ar y gweill ac unrhyw newyddion cyffrous"}]